Document ID: 31979R2910

ΚΑΝΟΝΙΣΜΟΣ (ΕΟΚ) αριθ. 2910/79 ΤΗΣ ΕΠΙΤΡΟΠΗΣ της 21ης Δεκεμβρίου 1979 περί διορθώσεως του κανονισμού (ΕΟΚ) αριθ. 2825/79 "περί του ποσού ασφαλείας της βύνης"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1547/79(2), και ιδίως το άρθρο 12 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2825/79 της Επιτροπής της 14ης Δεκεμβρίου 1979(3), καθόρισε ιδίως το ποσό ασφαλείας της βύνης- ότι από εξακρίβωση διαπιστώθηκε ότι κατόπιν λάθους τα ποσά ασφαλείας καθορίστηκαν σε λογιστικές μονάδες και δεν μετατράπηκαν σε ΕΝΜ- ότι είναι απαραίτητο, επομένως, να διορθωθεί ο εν λόγω κανονισμός-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 4 του κανονισμού (ΕΟΚ) 2825/79, τα ποσά των 25 και 20 λογιστικών μονάδων αντικαθίστανται αντίστοιχα από τα ποσά 30 και 24 ΕΝΜ.
Άρθρο 2
Ο παρών κανονισμός αρχίζει να ισχύει στης 22 Δεκεμβρίου 1979. Είναι εφαρμόσιμος από τις 16 Δεκεμβρίου 1979.
Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σ' όλα τα Κράτη Μέλη.
Έγινε στις Βρυξέλλες, στις 21 Δεκεμβρίου 1979.

Labels: 3
11
17